་བར་གྱི་ཡི་དང༌། ཀྱི་ལ་སོགས་པའི་རྣམ་དབྱེ་དྲུག་པ་
འབྲེལ་པ་སྟོན་པའི་ཚིག་དངོས་སུ་སྦྱར་ནས། ཚིག་གི་བསྡུ་བ་དྲུག་སོགས་གང་ཡང་མ་བྱས་ན་མ་
བསྡུས་པའི་གཟུགས་ཅན་ནོ། །འདི་དག་ཤེས་པ་ལ་བྱེད་པའི་ཚིག་བརྒྱད་དང་། ཚིག་གི་བསྡུ་བ་དྲུག་
སོགས་ཤེས་དགོས་པས། ཅུང་ཟད་མཚོན་ན། ཆོས་ཞེས་པའི་ཚིག་ནི། དང་པོ་ངོ་བོ་སྟོན་པའི་ཚིག་སྟེ་
རྣམ་དབྱེ་ངོ་བོ་ཞེས་བྱའོ། །ཆོས་ལ་རྟེན་ཞེས་པ་གཉིས་པ་ལས་སུ་བྱ་བ་སྟོན་པའི་ཚིག་སྟེ། རྣམ་དབྱེ་
གཉིས་པའོ། །དེ་ལ་ཆོས་རྟེན་ཞེས་བསྡུས་ན། རྣམ་དབྱེ་གཉིས་པ་བསྡུས་པའི་སྐྱེས་བུའི་བསྡུས་པ
ཞེས་མིང་འདོགས་སོ། །ཡང་སངས་རྒྱས་ཀྱིས་སྐྱངས་ཞེས་པ་ནི། གསུམ་པ་བྱེད་པའི་ཚིག་རྣམ་དབྱེ་
གསུམ་པའོ། །དེ་ལ་སངས་རྒྱས་སྐྱངས་ཞེས་བསྡུས་ན། གསུམ་པ་བསྡུས་པའི་དེའི་སྐྱེས་བུ་ཞེས་པའོ། །
མཆོག་གི་ཕྱིར་སྦྱོར་ཞེས་པ་ནི་བཞི་པ་དགོས་བྱེད་ཀྱི་ཚིག་གོ །དེ་ལ་མཆོག་སྦྱོར་ཞེས་བསྡུས་ན། བཞི
པ་བསྡུས་པའི་དེའི་སྐྱེས་བུ་ཞེས་བྱའོ། །ཆོས་ལས་བྱུང་ཞེས་པ་ནི། ལྔ་པ་འབྱུང་ཁུངས་གི་ཚིག་སྟེ།
རྣམ་དབྱེ་ལྔ་པའོ། །དེ་ལ་ཆོས་འབྱུང་ཞེས་བསྡུས་ན། ལྔ་པ་བསྡུས་པའི་དེའི་སྐྱེས་བུ་ཞེས་བྱའོ། །ཆོས་
ཀྱི་སྒོ་ཞེས་པ་ནི། དྲུག་པ་འབྲེལ་པ་སྟོན་པའི་ཚིག་སྟེ། རྣམ་དབྱེ་དྲུག་པའོ། །དེ་ལ་ཆོས་སྒོ་ཞེས་
11

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
བསྡུས་ན། དྲུག་པ་བསྡུས་པའི་དེའི་སྐྱེས་བུ་ཞེས་བྱའོ། །ཆོས་ལ་གནས་ཤེས་པ་ནི། བདུན་པ་གནས་
གཞིའི་ཚིག་སྟེ། རྣམ་དབྱེ་བདུན་པའོ། དེ་ལ་ཆོས་གནས་ཞེས་བསྡུས་ན། བདུན་པ་བསྡུས་པའི་དེའི་
སྐྱེས་བུ་ཞེས་བྱའོ། །ཀྱེ་ཆོས་གྱི་ཤིག་ཅེས་པ་ནི། བརྒྱད་པ་བོད་པའི་ཚིག་ཅེས་བྱའོ། །དེས་ན་སྒྲ་མདོ་
ལས། རྣམ་དབྱེ་བདུན་དང༌། བདུན་པོ་དེ་ལ་རྣམ་དབྱེ་གཉིས་པ་བསྡུས་པས་ན། བདུན་པ་བསྡུས་
པའི་བར་གྱི་ཚིག་བསྡུད་དྲུག་པོ་དེ་ལ། དེའི་སྐྱེས་བུ་བསྡུ་བ་ཙམ་སོ་ཞེས་བཤད་དོ། །དེའི་ཕྱིར་
སྐབས་འདིར་ནི། རྣམ་དབྱེ་དྲུག་པ་འབྲེལ་བའི་ཚིག་སྟེ། བསྡུས་པའི་གཟུགས་ཅན་དང་དེ་མ་བསྡུས་
པར་དངོས་སུ་སྦྱར་བ་ལ་བསྡུས་པའི་གཟུགས་ཅན། །ཞེས་སོ་སོར་གོ་བ་ནི་གནད་ཀྱི་སྙིང་པོའོ། །
གསུམ་པ་བསྡུས་པ་དང་མ་བསྡུས་པའི་གཟུགས་ཅན་ནི། དབྱངས་ཅན་ཁྱོད་ཞལ་ཟླ་ཤེལ་
དངས། །མཁྱེན་བརྩེའི་ག་བུར་ཟེགས་མ་འགྲེམས། །ལུས་ཅན་སྙིང་གི་གདུང་འཕྲོག་མ། །ཚངས་
སྲས་ལྷ་མོ་རྒྱལ་གྱུར་ཅིག །ཅེས་ཁྱོད་ཞལ་ཟླ་ཤེལ་དངས་ཞེས་པར། ལས་འཛིན་གྱི་བསྡུ་བ་ཡོད་ཅིང་།
མཁྱེན་བརྩེའི་ག་བུར་ཟེགས་མ་འགྲེམས། ཞེས་པར། དྲུག་སྒྲ་མ་བསྡུས་པས་ན། བསྡུས་པ་དང་མ་
བསྡུས་པའི་གཟུགས་ཅན་ཞེས་བྱའོ། །བཞི་པ་ནི། ཞབས་སོར་དམར་བའི་འདབ་ཕྲེང་དབུས། །
ཞབས་སེན་གེ་སར་བཞད་པའི་ཉམས། །ཁྱོད་ཞབས་མེ་ཏོག་ཆུན་པོ་དེ། །སྤྱི་བོར་ཞོག་ཅིག་དབྱངས་
ཅན་མ། །ཞེས། ཡན་ལག་ཅན་པདྨའི་གཟུགས་ཅན་དུ་བཀོད་ནས། དེའི་ནང་ཚན་ཡན་ལག་ཞབས་
སོར་པད་འདབ་དང་། ཞབ་སེན་ཟེ་འབྲུའི་གཟུགས་སུ་བཀོད་པ་འདི་ལ་མཐའ་དག་གཟུགས་ཅན།
ཞེས་བྱ་སྟེ། ཡན་ལག་དང་ཡན་ལག་ཅན་ནི། ཁྱད་གཞི་ཁྱད་ཆོས་གཉིས་ཀ་གཟུགས་ཅན་དུ་བཀོད་
པས་སོ། །
ལྔ་པ་ནི། དབྱངས་ཅན་ལྷ་མོ་མཛེས་པའི་གདོང༌། །རབ་ཁྲོས་མཆུ་ཡི་ཡལ་འདབ་འཕྱང༌། །
དངུལ་གྱི་ཆུ་ཐིགས་ནོར་བུའི་ཕྲེང་། །རབ་མཛེས་དམག་ཟོར་ལྷ་ཁྱོད་རྒྱལ། །ཅེས་ཁྱད་གཞི་ཡན་
ལག་ཅན་གདོང་པ་གཟུགས་ཅན་དུ་བཀོད་པར། ཁྱད་ཆོས་ཡན་ལག་ཞལ་མཆུ་འདབ་མའི་གཟུགས་
ཅན་དང༌། དངུལ་གྱི་ཆུ་ཐིགས་ནོར་བུའི་གཟུགས་སུ་བཀོད་པས་ན། ཆ་ཤས་ཀྱི་གཟུགས་ཅན་ཞེས་
བྱའོ། །དྲུག་པ་ནི། དབྱངས་ཅན་ཞལ་གྱི་འདབས་སྐྱེས་མཛེས། །སྨིགས་འཁྱོགས་རྔུལ་གྱི་ཆུ་ཐིགས་
12

སྙན་ངག་མེ་ལོང་གི་དོན་རྒྱན་གྱི་དཔེ་བརྗོད་སྔོན་མེད་མཁས་པ་དགའ་བའི་གཏམ་སྐལ་བཟང་དཔྱོད་ལྡན་རྣ་བའི་ཨུཏྤལ་གྱི་རྒྱན།
ཟག །སྤྱན་དམར་ཟུར་མིག་རོལ་བ་འདིས། །ཆགས་པའི་ཉམས་འགྱུར་གསལ་བར་ངེས། །ཅེས་
ཁྱད་གཞི་ཡན་ལག་ཅན་པདྨའི་གཟུགས་སུ་བཀོད་ནས། དེའི་ཡན་ལག་ཆ་ཤས་སྨིན་མ་དང༌། དངུལ་
གྱི་ཆུ་ཐིགས་དང༌། སྤྱན་དམར་བ་ལ་སོགས་པ་གཟུགས་ཅན་མ་བཀོད་པས་ན། ཆ་ཤས་ཅན་གྱི་
གཟུགས་ཅན་ཞེས་བྱའོ། །བདུན་པ་ནི། དབྱངས་ཅན་གདོང་པའི་ཁུར་ཚོས་དམར། །ཚེམས་ཕྲེང་ཁ་
བའི་དུམ་བུ་བཀྲིགས། །ཞལ་རླང་མངར་བའི་དྲི་ལྡང་བས། །བདག་སྲོག་ངལ་མཚོའི་སྨན་དུ་བྱས། །
ཅེས་ཁྱད་གཞི་ཡན་ལག་ཅན་ཞལ་གདོང༌། ཆ་ཤས་ཡན་ལག་ཁུར་ཚོས་སོགས་ལ་གཟུགས་ཅན་མ་
བྱས་པར། ཡན་ལག་ཚེམས་ཕྲེང་ཁ་བའི་གཟུགས་སུ་བཀོད་པ་ནི། ཡན་ལག་གཅིག་གི་གཟུགས་
ཅན་ཞེས་བྱ་ལ། དེའི་ཡན་ལག་གཉིས་པའི་གཟུགས་ཅན་སོགས་ལ་ཡང་མཚོན་པ་མང་དུ་ཤེས་པར་
བྱའོ། །
བརྒྱད་པ་དང་དགུ་པ་ལྡན་པའི་གཟུགས་ཅན་དང་ལྡན་མིན་གྱི་གཟུགས་ཅན་གཉིས་རིམ་
བཞིན། །ཁྱོད་གདོང་འཛུམ་པའི་མེ་ཏོག་འབར། །མཛེས་པའི་སྤྱན་རས་བུང་བ་འཁོར། །གདོང་པའི་
འཛུམ་གཤེར་ཟླ་འོད་འཕྱང་། །སྤྱན་རས་ཨུཏྤལ་ཟུར་མིག་གཡོ། །ཅེས་པའི་རྐང་དང་པོ་གཉིས་ནི།
ལྡན་པའི་གཟུགས་ཅན་ཏེ། ཁྱད་གཞི་གདོང་པ་ལ་སྦྱར་བའི་དཔེ་མེ་ཏོག་དང༌། ཁྱད་ཆོས་སྤྱན་ལ
སྦྱར་བའི་དཔེ་བུང་བ་གཉིས་འབྲེལ་ཞིང་འགྲོགས་པས་སོ། །རྐང་པ་ཕྱི་མ་གཉིས་ནི། ལྡན་མིན་གྱི་
RિR
གཟུགས་ཅན་ཏེ། ཁྱད་གཞི་གདོང་པའི་དཔེ་ཟླ་འོད། ཁྱད་ཆོས་སྤྱན་གྱི་དཔེ་ཨུཏྤལ་གཉིས་འགྲོགས་
སུ་མི་རུང་བ་སྟེ། ཟླ་འོད་ཀྱིས་ཨུཏྤལ་ཟུམ་པར་བྱེད་པས་སོ། །
བཅུ་པ་རྟེན་མི་མཉམ་པའི་གཟུགས་རྒྱན་ནི། སྙན་ཚིག་སྒྲོགས་པའི་ཞལ་པད་མཛེས། །
འོད་བཅུད་འཛག་པའི་ནུ་འབུར་རྒྱས། །དབྱངས་ཅན་ལྷ་མོ་མེ་ཏོག་འདས། །སྲིད་གསུམ་སྙིང་གི་
སྡུག་བསྔལ་འབིགས། །ཅེས་ཁྱད་གཞི་ཡན་ལག་ཅན་དཔེའི་གཟུགས་སུ་བྱས་ནས། དེའི་ཡན་ལག་
ཁྱད་ཆོས་འགའ་ཞིག་དཔེའི་དེ་གཟུགས་སུ་མ་བྱས་ཤིང༌། འགའ་ཞིག་དཔེའི་དེ་གཟུགས་སུ་བྱས་པ་
འདི་ལྟ་བུ་ལ། རྟེན་མི་མཉམ་པའི་གཟུགས་ཅན་ཞེས་བྱ་སྟེ། ཡན་ལག་ཅན་དབྱངས་ཅན་ཏེ། མེ་ཏོག་
འདབ་ལྔའི་གཟུགས་སུ་བཀོད། དེའི་ཡན་ལག་ནུ་འབུར་སོགས་དཔེའི་གཟུགས་སུ་བཀོད་པར།
13

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
སྙན་ངག་སྒྲོགས་པའི་ཞལ་མཚུངས་པདྨའི་གཟུགས་སུ་བཀོད་པ་ནི། སྙན་ངག་འདི་ལ་ཚངས་སོ། །དེ་
ཡང་འདི་ལ་རྟེན་པ་མི་མཉམ་པ་ཞེས་འཇོག་པའི་རྒྱུ་མཚན་ཡོད་དོ། །ཁྱད་གཞི་ཡན་ལག་ཅན་ནི། །
རྟེན་ཡིན་ལ། ཁྱད་ཆོས་ཡན་ལག་རྣམས་ནི། རྟེན་པ་ཡིན་པས། ཡན་ལག་འགའ་ཞིག་དཔེའི་
གཟུགས་སུ་བཀོད། །འགའ་ཞིག་མ་བཀོད་པ་ཐེང་འགྲོས་ལྟ་བུར་ཡོད་པའི་གནད་ཀྱིས་སོ། །འདི་ལ་
སང་གྷ་ཤྲཱིས་ཡན་ལག་ཅན་དང་ཡན་ལག་དཔེའི་གཟུགས་སུ་བཀོད་པ་ཙམ་གྱིས་མི་ཆོག་གི །
གཟུགས་ཅན་གྱི་གཟུགས་རྒྱན་དུ་བཀོད་པ་ཞིག་དགོས་ཏེ། མེ་ལོང་ལས། མྱོས་པའི་འཁུར་ཚོས་
རབ་དམར་ཞིང་། །སྨིན་མའི་འཁྲི་ཤིང་གར་བྱེད་པ། །ཁྱོད་གདོང་ཟླ་བ་ཡིད་བསྲུབས་ཀྱིས། །འཇིག་
རྟེན་གསུམ་པོ་གཞོམ་པར་ནུས། །ཞེས་སྨིན་མ་འཁྲི་ཤིང་གི་གཟུགས་སུ་བཀོད། འཁྲི་ཤིང་དེ་ཡང་
གར་བྱེད་པའི་གཟུགས་སུ་བཀོད་པ་དང་། ཡང་གདོང་ཟླ་བའི་གཟུགས་སུ་བཀོད། ཟླ་བ་དེ་ཡང་
ཡིད་སྲུབས་ཏེ། འདོད་ལྷའི་གཟུགས་སུ་བཀོད་འདུག་པས་སོ། །གསུང་མོད། གཟུགས་ཅན་གཉིས་
འཕར་ངེས་པར་དགོངས་མ་ཡིན་ཏེ། མཚན་གཞི་འཛིན་པའི་ཚེ། གཟུགས་ཅན་གཉིས་འཕར་ལྟར་
བྱུང་ཡང༌། མཚན་གཞི་ངོས་འཛིན་པའི་ཚེ། ཡན་ལག་ཅན་དང་ཡན་ལག་རྣམས་གཟུགས་བྱས་
གཟུགས་སུ་མ་བྱས་ལ། རྟེན་པ་མི་མཉམ་པ་ཞེས་པའི་གཟུགས་ཅན་མཛེས་པ་ཡིན་ཏེ་དཔེར། ཞེས་
གཟུགས་རྒྱན་ཙམ་ལས། གཟུགས་ཅན་གྱི་གཟུགས་རྒྱན་དགོས་པར་ལ་བཤད་འདུག་པས་སོ། །
གཟུགས་ཅན་དུ་བྱས་མ་བྱས་ལས། ཡན་ལག་རྣམས་མི་མཉམ་པའམ་མི་འདྲ་བར་སོང་གི །
གཟུགས་རྒྱན་གྱི་གཟུགས་རྒྱན་ཡོད་མེད་མཐའ་གཅིག་ཏུ་དགོས་པའི་རྒྱུ་མཚན་ཡང་མེད་པའི་
ཕྱིར་རོ། །སྒྲ་པ་ཆེན་པོ་དགོངས་འཚལ་ལོ། །
བཅུ་གཅིག་པ་ཁྱད་པར་དང༌། བཅས་པའི་གཟུགས་ཅན་ནི། ས་སྐྱའི་འཇམ་མགོན་ཞབས་
ཟུངས་ནོར་བུའི་ཏོག །འཕྲོག་བྱེད་རལ་པའི་བ་དན་ལྷབ་ལྷུབ་ཅན། །ཡིད་སྲུབས་དཔུང་གི་དགོས་
མེད་ལྷ་དགའ་བའི། །དགའ་སྟོན་རྒྱལ་མཚན་མཐོན་པོ་རྒྱལ་གྱུར་ཅིག །ཅེས་རྗེ་བཙུན་ས་སྐྱ་པཎ་
ཆེན་གྱི་ཞབས་ནི། རྒྱལ་མཚན་ནོར་བུ་རྟོགས་དང༌། འཕྲོག་བྱེད་རལ་པ་ཅན་གྱི་རལ་པ་ནི། རྒྱན་
གོས་ལྷབ་ལྷུབ་དུ་བྱས་པའི་རྒྱན་མཚན་འདི་ནི། རྗེ་ས་པཎ་གྱིས་འཕྲོག་བྱེད་སོགས་བརྟུལ་བའི་སྒོས།
14

སྙན་ངག་མེ་ལོང་གི་དོན་རྒྱན་གྱི་དཔེ་བརྗོད་སྔོན་མེད་མཁས་པ་དགའ་བའི་གཏམ་སྐལ་བཟང་དཔྱོད་ལྡན་རྣ་བའི་ཨུཏྤལ་གྱི་རྒྱན།
བདུད་ཡིད་བསྲུབས་ཀྱི་འཇིགས་པའི་དོག་པ་མེད་ཅིང༌། ལྷར་བཅས་འཇིག་རྟེན་ཐམས་ཅད་དགའ་
བའི་དགའ་སྟོན་ལ་གཙུགས་པའི་རྒྱལ་མཚན་ཡིན་པས་རྒྱལ་བར་གྱུར་ཅིག །ཅེས་ཤིས་པ་བརྗོད་
པའི་རྒྱན་འདི་ལ། ཁྱད་པར་བཅས་པའི་གཟུགས་རྒྱན་ཅེས་བྱ་སྟེ། བདུད་མུ་སྟེགས་ཀྱི་འཇིགས་པ་
མེད་པ་དང༌། །ལྷ་མི་ཐམས་ཅད་དགའ་བར་བྱེད་པའི་ཁྱད་པར་གྱི་ཆོས་དུ་མ་དང་ལྡན་པའི་ཁྱད་གཞི
རྒྱལ་མཚན་དེ་ཉིད། །རྗེ་ས་པཎ་གྱི་ཞབས་ལ་གཟུགས་ཅན་དུ་བཀོད་པའི་རྒྱན་ཡིན་པས་སོ། །དེ་
ལྟར་ཡང༌། གཞུང་ལས། འཕྲོག་བྱེད་རྐང་པ་ཛ་ཧུའི་ཡི། །བུ་མོའི་ཆུ་གོས་བརྩེ་ལ་བཏང༌། །ལྷ་མིན་
དགོས་མེད་ལྷ་དགའ་བའི། །དགའ་སྟོན་རྒྱལ་མཚན་རྒྱལ་གྱུར་ཅིག །ཅེས་འཕྲོག་བྱེད་ཏེ། ཁྱབ་
འཇུག་གི་རྐང་པ་ནི། རྒྱལ་མཚན་གྱི་ཡུ་བ་དང་། ཛ་ཧུའི་བུ་མོ་སྟེ། ཆུ་བོ་གང་ག །ཆུ་གོས་ཏེ་བ་དམ་
ཅན་རྒྱན་མཚན་དུ་བྱས་པ་འདི་ལ། ལྷ་མ་ཡིན་གྱི་འཇིགས་པའི་དོགས་ས་མེད་པ་དང་། ལྷ་རྣམས་
དགའ་བར་བྱེད་པའི་ཁྱད་ཆོས་གཉིས་ཚང་བས། ཁྱད་པར་དང་བཅས་པའི་གཟུགས་རྒྱན །ཞེས་
བཤད་པ་ཡིན་ནོ། འདི་ལ་སང་གྷུ་ཤྲིས། སྤྱིར་ལྷའི་རྒྱལ་མཚན་འཕྱངས་བ་ལ། ལྷ་མ་ཡིན་རྣམས་
སྐྲག་པའི་དགོས་པ་ཡོད་པ་ཡིན་པ་ལས། སྐབས་འདིར་ལྷ་མ་ཡིན་རྣམས་འཇིགས་པའི་དགོས་པ་
མེད་པ་དང་། ལྷ་རྣམས་དགའ་བར་བྱེད་པའི་ཁྱད་ཆོས་གཉིས་ཚངས་ཞེས་བཤད་སྣང་ཡང༌། ཁོ་བོ་དེ
ལྟར་མི་སེམས་ཏེ། ཁྱབ་འཇུག་གི་ལྷ་མ་ཡིན་རྣམས་ཕམ་པར་བྱས་པས། དེའི་དགའ་སྟོན་དུ་ལྷ་
ཚངས་པས། གང་གི་ཁྱབ་འཇུག་ལ་ཞབས་བསིལ་དུ་སྦྱིན་ཞེས་པའི་གཏམ་རྒྱུད་དང་སྦྱར་བ་ཡིན་
པས། དེའི་ཚེ་ལྷ་མིན་སྐྲག་ཅིང་འཇིགས་པ་དང་། ལྷ་རྣམས་མི་འཇིགས་པའི་ཁར། དགའ་བ་ཁྱད་
པར་ཅན་སྐྱེས་ཞེས་པའི་དོན་དུ་སྦྱོར་བ་སྐབས་སུ་བབས་པས་སོ། །རྣམ་དཔྱོད་ཡོད་ན་སོམས་ཤིག་གོ །
གཞུང་འདིར། གང་ཟག་གི་རྟོག་པའི་ཁྱད་པར་གྱི་ཚོགས་པའི་གཟུགས་ནི་འདི་འདྲ་བ། དེའི་རྐང་པ་
ལ་བཀོད་པ་འདི། ཁྱད་པར་དང་བཅས་གཟུགས་རྒྱན་ནོ། །ཞེས་ཏོག་དང་རྒྱལ་མཚན་དང་། བ་དན་
སོགས་རྣམ་གྲངས་སུ་བཤད་འདུག་མོད། སྤྱིར་རྒྱན་མཚན་ཞེས་པ། ནོར་བུ་དང་སེང་གེ་དང༌། ཆུ་
སྲིན་ལ་སོགས་པའི་མགོ་བོས་ཏོག་བྱས། དར་རས་སོགས་ཀྱི་ལྷབ་ལྷུབ་ཏུ་མཛེས་པར་བྱས་པ་ཞིག་
ལ་གྲགས་པས།
15

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
ཁོ་བོའི་དཔེར་བརྗོད་འདི་ནི། རྗེ་བཙུན་ས་པཎ་གྱིས། འཕྲོག་བྱེད་རལ་པ་ཅན་བཏུལ་
བའི་གཏམ་རྒྱུད་དང་སྦྱར་ཏེ། ཞབས་ཀྱི་རྐང་ནི་ཡུ་བ་དང༌། ཞབས་མགོ་ནོར་བུའི་ཏོག་དང༌། འཕྲོག་
བྱེད་ཀྱི་རལ་པ་ནི། རྒྱལ་མཚན་གྱི་གོས་དངོས་སྦྱར་བས། འཕྲོག་བྱེད་རལ་པ་ཅན་ཞེས་པའི་ཁེངས་
ལྡན་དེས། རྗེ་ས་པཎ་གྱི་ཞབས་ཟུང་རལ་པའི་གཙུག་དུ་ཁུར་རོ། །ཞེས་རྟོགས་པར་བྱེད་པ་ཡིན་ནོ། །
དེའི་ཕྱིར་མི་འདྲ་བར་བསྟན་པའི་དགོས་པ་ནི་དེ་ཡིན་ནོ། །
ཅེས་པ་འདི་ཉིད་སྙན་ངག་སོགས་རིག་པའི་གནས་ལ་སྤོབས་པ་མཆོག་ཏུ་བྱས་པ། འཇམ་
མགོན་གྲུབ་པའི་དཔའ་བོ་དབྱངས་ཅན་དགའ་བའི་པཎྜི་ཏ་ཆེན་པོ། རྗེ་བཙུན་དམ་པ་ནཱ་གཱརྫུ་ན་ས་མུ་
དྲས། དཔལ་མཉན་ཡོད་འཆི་མེད་སྐྱེད་ཚལ་ཡངས་པའི་ཚེ་རིང་གུར་ཁང་སྐྱིད་པའི་དགའ་ཚལ་དུ་
སྦྱར་བ་འདི། སྙན་ངག་མཁན་མང་ཐོས་འཇམ་དབྱངས་སྨྲ་བའི་རྒྱ་མཚོ་སྙོམས་ལས་འཛིན་པས་
དཔལ་མཉན་དུ་ཡོད་པར་བྲིས། འདི་ཉིད་ཀྱིས་རྒྱལ་བའི་བསྟན་པ་ལ་ཕན་ཞིང༌། སེམས་ཅན་ཐམས་
ཅད་ཀྱི་བླ་ན་མེད་པའི་རྫོགས་པའི་བྱང་ཆུབ་མྱུར་དུ་ཐོབ་གྱུར་ཅིག །མངྒ་ལཾ། གཅིག་ཞུས་དག །ཡང་
ཞུས་ལེགས་པར་དག ། 11
16